Καλή «σοδειά» για τους «κηπουρούς» του Γιώργου | δημοκρατία\nΚαλή «σοδειά» για τους «κηπουρούς» του Γιώργου\nΣτο να βάλει τη χώρα στο Μνημόνιο φαίνεται ότι είχε στρέψει όλο της το ενδιαφέρον η παρέα του Γιώργου Παπανδρέου, καθώς τόσο ο πρώην πρωθυπουργός όσο και οι «κηπουροί» του, κατά τους άσπονδους φίλους του ή ακόμα και τον κ.Βενιζέλο, δεν παρουσίασαν κάποια ιδιαίτερη επένδυση ή μεταβολή στην περιουσιακή τους κατάσταση. Αν πάντως εξαιρέσει κανείς τον Γιώργο Παπανδρέου, το κοινό σημείο που ενώνει τους συνεργάτες του είναι ότι όλοι πλέον βρίσκονται εκτός ελληνικής Βουλής.\nΓΙΩΡΓΟΣ ΠΑΠΑΝΔΡΕΟΥ: Στα ίδια έμεινε η περιουσία του Γιώργου Παπανδρέου και της συζύγου του για το 2010, με το χαρακτηριστικότερο όλων να είναι το ότι ως πρωθυπουργός έβγαλε λιγότερα από όσα έβγαλε ως βουλευτής. Συγκεκριμένα, για το 2010 ο κ. Παπανδρέου δήλωσε 114.737 ευρώ έναντι 122.113,94 ευρώ που δήλωσε για το 2009, ενώ μόλις 1.094,25 ευρώ δήλωσε ως εισοδήματα η σύζυγός του Αντα. Ο πρόεδρος του ΠΑΣΟΚ μοιράζεται με τη σύζυγό του την οικία τους στη Νέα Ερυθραία (365 τ.μ.) με ποσοστό 50% ο καθένας, σε οικόπεδο 640 τ.μ. Η κυρία Παπανδρέου δηλώνει ακόμη διαμέρισμα 83,5 τετραγωνικών στην Πάτρα, που αποκτήθηκε το 1989 από γονική παροχή, καθώς και το 50% οικίας 378 τ.μ., επίσης στην Πάτρα, που αποκτήθηκε το 2000 με γονική παροχή. Σε ό,τι αφορά τις καταθέσεις του ζεύγους, ο πρώην πρωθυπουργός έχει προσωπικές τραπεζικές καταθέσεις ύψους 61.927,9 ευρώ και 2.640,51 ευρώ σε κοινό λογαριασμό με τη σύζυγό του. Από την πλευρά της, η Αντα Παπανδρέου έχει τρεις κοινούς με την κόρη τους λογαριασμούς συνολικού ύψους 254.858,41ευρώ. Το μόνο που αγόρασε ο κ. Παπανδρέου ήταν ένα αυτοκίνητο 1.200 κυβικών εκατοστών αντί του ποσού των 13.010 ευρώ.\nΓΙΩΡΓΟΣ ΠΑΠΑΚΩΝΣΤΑΝΤΙΝΟΥ: Χωρίς καμία μεταβολή και η περιουσιακή κατάσταση του πρώην υπουργού Οικονομικών Γ. Παπακωνσταντίνου, ο οποίος μπορεί να εμφανίζεται πτωχός, έχει ωστόσο στην κατοχή του μια ολόκληρη βίλα με πισίνα στη Σέριφο. Ο κ. Παπακωνσταντίνου διεκδικεί τον τίτλο του χειρότερου αποταμιευτή της χώρας, καθώς, παρά το ότι δήλωσε εισόδημα 75.000 ευρώ, οι τραπεζικές του καταθέσεις είναι μόλις 6.100 ευρώ. Με δεδομένο όμως ότι το 2009 είχε στην τράπεζα 4.000 ευρώ, αποδεικνύεται ότι κατάφερε να βάλει στην άκρη μόλις 2.000 ευρώ. Ο κ. Παπακωνσταντίνου δηλώνει μαζί με τη σύζυγό του τη βίλα στη Σέριφο, ενώ η 95 τ.μ. πισίνα αναφέρεται ως βοηθητικός χώρος.\nΤΙΝΑ ΜΠΙΡΜΠΙΛΗ: Ευκατάστατη χωρίς να έχει προβεί πάντως στην παραμικρή αγοραπωλησία μέσα στο 2010 εμφανίζεται η άλλοτε εξ απορρήτων του Γιώργου Παπανδρέου Τίνα Μπιρμπίλη. Η πρώην υπουργός Περιβάλλοντος εμφανίζει εισόδημα 68.000 ευρώ για το 2010, ενώ είναι ιδιοκτήτρια δύο διαμερισμάτων, ενός στη Νέα Σμύρνη και ενός στον Κάλαμο. Η νυν εκπρόσωπος της χώρας στον ΟΟΣΑ έχει καταθέσεις 172.000 ευρώ και 70.700 λιρών Αγγλίας στην τράπεζα BOUTTS.\nΔΗΜΗΤΡΗΣ ΔΡΟΥΤΣΑΣ: Στους «έχοντες» συγκαταλέγεται και ο πρώην υπουργός Εξωτερικών Δημήτρης Δρούτσας, ο οποίος δήλωσε 75.000 ευρώ από τη βουλευτική αποζημίωση και 89.000 ευρώ από εισοδήματα εκτός βουλευτικής αποζημίωσης. Ο πρώην υπ. Εξωτερικών εμφανίζεται ως ιδιοκτήτης ενός οικοπέδου στο Φάληρο, ενός διαμερίσματος στην Αθήνα και αρκετών αγροτεμαχίων στη Μεσσηνία και στα Καλύβια. Οι συνολικές καταθέσεις του, μάλιστα, ξεπερνούν κατά τι τα 300.000 ευρώ.\nΠΑΥΛΟΣ ΓΕΡΟΥΛΑΝΟΣ: Καταστηματάρχης αλλά και επιχειρηματίας αποδεικνύεται ο πρώην υπουργός Πολιτισμού, ο οποίος δηλώνει ιδιοκτήτης δύο καταστημάτων στην Καραγιώργη Σερβίας, ενώ έχει στην ιδιοκτησία του και βοσκοτόπια έκτασης πάνω από 230 στρέμματα στην Κεφαλονιά. Ο κ. Γερουλάνος εμφανίζεται και ως πολύ δυνατός παίκτης στο Χρηματιστήριο, με χαρτοφυλάκιο αξίας περίπου 300.000 ευρώ, ενώ είναι και μεγαλομέτοχος σε εταιρία ιχθυοκαλλιεργειών.\nΓΙΑΝΝΗΣ ΡΑΓΚΟΥΣΗΣ: Δύο σπίτια στην Πάρο, ένα διαμέρισμα στον Χολαργό και αγροτεμάχια σε Πάρο και Χαλάνδρι παρουσιάζει στη δήλωσή του ο πρώην υπουργός Εσωτερικών Γιάννης Ραγκούσης. Οι συνολικές καταθέσεις της οικογένειας πλησιάζουν τα 220.000 ευρώ, ενώ η σύζυγός του δηλώνει και ένα αυτοκίνητο 1.600 κυβικών.


Όταν ο κανόνας θέλει τους πλέον πετυχημένους συγγραφείς τρόμου να είναι άνθρωποι καλοσυνάτοι και «φωτεινοί», πλήρως αντίθετοι με τους ήρωες των ιστοριών τους, τότε το να ακολουθείς αυτόν τον κανόνα και να μην είσαι η εξαίρεση μόνο θετικό μπορεί να είναι.\nΚαι ο Αντώνης Τουμανίδης είναι ένας τέτοιος συγγραφέας.\nΈνας άνθρωπος με σπουδές ιστορίας, αρχαιολογίας και καλών τεχνών και παρουσιαστικό που σε τίποτα δεν προδίδει τις εμπνεύσεις του όταν μεταμορφώνεται σε συγγραφέα. Εμπνεύσεις που ήδη από την πρώτη του εκδοτική απόπειρα, έκαναν τον σκηνοθέτη της ταινίας SAW, Darren Lynn Bousman να τον χαρακτηρίσει «Ευρωπαίο μαιτρ του τρόμου».\nΠέντε χρόνια μετά το πρώτο του βιβλίο «Trapped-Παγιδευμένοι», ο Αντώνης Τουμανίδης επιστρέφει με το «Εφιάλτες και παραμύθια» την δεύτερη ολοκληρωμένη εκδοτική του δουλειά.\nΓια αυτή την προσπάθεια, αλλά και πολλά άλλα, θα συζητήσουμε μαζί του την Κυριακή 01/11/2015 από μικροφώνου.


Παξιμάδια ή Ελεφαντάκι: Δυο μικρά ακατοίκητα νησάκια ανέλπιστης ομορφιάς νότια του Ηρακλείου - Ιστορίες, Ρεπορτάζ, Σχολιασμός Κρήτης Blog | e-storieskritis.gr\nHome ΠΕΡΙΗΓΗΣΕΙΣ Παξιμάδια ή Ελεφαντάκι: Δυο μικρά ακατοίκητα νησάκια ανέλπιστης ομορφιάς νότια του Ηρακλείου\nΠαξιμάδια ή Ελεφαντάκι: Δυο μικρά ακατοίκητα νησάκια ανέλπιστης ομορφιάς νότια του Ηρακλείου\nΝοεμβρίου 18, 2020 ΠΕΡΙΗΓΗΣΕΙΣ,\nΥπάρχει ένας είδος μικρόσωμου ελέφαντα, που συναντάμε νότια της Αγίας Γαλήνης, το οποίο δε ζει στην ξηρά αλλά μέσα στη θάλασσα.\nΕίναι νωχελικά ξαπλωμένο πάνω στο νερό και περιμένει καρτερικά τους ανθρώπους να το πλησιάσουν για να τους μαγέψει.\nΦυσικά μιλάμε για το Ελεφαντάκι, ή τις νήσους Παξιμάδια, όπως διαφορετικά αποκαλούνται. Αν μάλιστα ανατρέξουμε στη Μινωική Κρήτη τότε θα βρούμε τα δύο νησάκια να ονομάζονται Διόνυσοι ενώ η κρητική μυθολογία μας λέει γι αυτά πως ήταν τόπος γέννησης, από τη Λητώ, των θεών Απόλλωνα και Άρτεμις. Μάλιστα η Άρτεμις επιδίδονταν στο αγαπημένο της σπορ, το κυνήγι, στην άγρια επιφάνεια των νησίδων.\nΤο γιατί οι ντόπιοι τα είπαν μεταγενέστερα Ελεφαντάκι είναι πασιφανές μόλις το καραβάκι τα πλησιάσει καθώς πράγματι το σχήμα τους μοιάζει με αυτό ενός μικρού ελέφαντα ξαπλωμένου στο νερό. Από μακριά δεν φαίνεται πως είναι δύο τα νησάκια αλλά ένα ενιαίο.\nΌσο για την ονομασία Παξιμάδια μάλλον πρέπει να απορρίψουμε την εκδοχή του σχήματος τους και να υποστηρίξουμε εκείνη που θέλει η ονομασία τους να σχετίζεται με το έδαφος τους, που στα περισσότερα σημεία του «θρουλάει», όπως λέμε στην Κρήτη, και γίνεται κομμάτια σε κάθε βήμα, παρασέρνοντας πέτρες και χώμα.\nΤα Παξιμάδια απέχουν περίπου 7 ναυτικά μίλια από την Αγία Γαλήνη και μπορεί κάποιος να τα επισκεφθεί με τα καραβάκια που πραγματοποιούν το καλοκαίρι δρομολόγια, είτε από τον Κόκκινο Πύργο είτε από την Αγία Γαλήνη.\nΓια να τα ξεχωρίζουν άλλοι αναφέρονται σε αυτά ως Παξιμάδι Ένα και Παξιμάδι Δύο κι άλλοι ως Μικρό και Μεγάλο Παξιμάδι. Σίγουρα πάντως το Μικρό είναι το στρογγυλό και το Μεγάλο το μακρουλό, ακριβώς δίπλα του.\nΜια στενή λωρίδα θάλασσας, που ονομάζεται Μπουγάζι, τα χωρίζει και δεν αποκλείεται πριν από μερικά εκατομμύρια χρόνια να ήταν ενωμένα και τμήμα μιας ευρύτερης λωρίδας ξηράς που σήμερα αποτελεί βυθό.\nΤα νησάκια αυτά δε φαίνεται ποτέ να κατοικήθηκαν, ούτε έχουν εντοπιστεί στο έδαφος τους αρχαιολογικά ευρήματα που να τα κατατάσσουν σε τόπους λατρείας. Τα επισκέπτονταν παλιότερα οι ψαράδες, αλλά και σήμερα, ενώ έχουν γίνει αγαπημένος προορισμός και για τουρίστες, που απολαμβάνουν το μπάνιο τους στην μικρή και πεντακάθαρη παραλία του Μικρού Παξιμαδιού.\nΓια πεζοπορία προσφέρεται εξάλλου το Μικρό Παξιμάδι, (δείτε εδώ) αν και η πρόσβαση σε αυτό δεν είναι και η πλέον εύκολη, αφού το σκάφος προσεγγίζει αλλά δεν ακουμπά το νησάκι. Έτσι πρέπει οι πεζοπόροι να «χορέψουν» πάνω σε βραχάκια, μέσα στο νερό, για να φθάσουν στην ακτή και μετά να πραγματοποιήσουν σχεδόν κατακόρυφη πορεία, σε ασταθές έδαφος, μέχρι να αγγίξουν στο τμήμα του νησιού όπου το περπάτημα δεν κρύβει κινδύνους.\nΤο νησάκι βέβαια αυτό, όπως και το αδελφάκι του δίπλα, είναι άνυδρα και χωρίς κανένα δέντρο να προσφέρει τη σκιά του. Όμως η θέα πάνω από το Μικρό Παξιμάδι είναι απίστευτη και αξίζει κάθε στάλα ιδρώτα του πεζοπόρου.\nΌλος ο κόλπος της Μεσαράς μέχρι και τα Αμαριώτικα καθώς και το εντυπωσιακό ανάγλυφο από το Μεγάλο Παξιμάδι ανοίγονται μπροστά σε όποιον βρεθεί στο ψηλότερο σημείο της νησίδας, σε υψόμετρο περίπου 200 μέτρων.\nΌπως λένε οι ντόπιοι υπάρχουν περίοδοι που τα Παξιμάδια κατακλύζονται από γλάρους, οι οποίοι τα επιλέγουν ως τόπο αναπαραγωγής. Κι αφού γεμίζουν με γλάρους γεμίζουν και με αρπαχτικά πουλιά που τρέφονται από τους γλάρους. Επίσης πάνω στα νησιά ζουν αγριοκούνελα και ποντίκια. Η βλάστηση τους είναι χαμηλή, λίγοι σκίνοι, φρύγανα και αγκαραθιές είναι οι μόνιμοι πράσινοι κάτοικοι τους.\nΤα καραβάκια που κάνουν οργανωμένες εκδρομές φροντίζουν το μεσημέρι και προσφέρουν φαγητό στην βοτσαλωτή γαλαζοπράσινη παραλία, κάτω από τους πολύχρωμους βράχους με τις έντονες καφέ-μωβ και κίτρινες αποχρώσεις, στο Μικρό Παξιμάδι.\nΤο καλύτερο όμως με την ολοκλήρωση αυτών των εκδρομών είναι η περιήγηση που πραγματοποιούν τα σκάφη γύρω από το Μεγάλο Παξιμάδι του οποίου το παράκτιο ανάγλυφο κόβει στην κυριολεξία την ανάσα.\nΕιδικά το ακρωτήριο «Σακουλέβας», στη δυτική μεριά του νησιού, είναι ότι πιο όμορφο και μοναδικό μπορεί να συναντήσει κανείς σε ότι αφορά στα σχήματα και τα χρώματα των βράχων του. Κάθετοι οι βράχοι κι ένα κομμάτι τους αποκομμένο από τους υπόλοιπους δημιουργούν ένα σκηνικό που όμοιο του δεν υπάρχει πουθενά αλλού.\n(Μέρος των πληροφοριών μας διέθεσε ο πρόεδρος του Ορειβατικού Συλλόγου Μοιρών Μανόλης Δακανάλης)\nΤα γαλαζοπράσινα νερά στα δυο νησάκια δεν αφήνουν περιθώρια να μην κολυμπήσει κανείς\nΑπ αυτό το σημείο μπορεί όποιος θέλει και έχει αντοχές να σκαρφαλώσει πάνω στο νησάκι\nΗ μικρή παραλία όπου αράζουν για μπάνιο και φαγητό τα καραβάκια\nΤο σημείο όπου χωρίζονται τα δύο νησάκια , ονομάζεται Μπουγάζι\nΤο ακρωτήριο Σακουλέβας


Μπάτλερ: «Έτσι με... έφτιαξε ο Χάσλεμ» Μπάτλερ: «Έτσι με... έφτιαξε ο Χάσλεμ»\nΜπάτλερ: «Έτσι με... έφτιαξε ο Χάσλεμ»\nΟ Χάσλεμ δεν αγωνίζεται εδώ και καιρό στους Χιτ\nΟ Τζίμι Μπάτλερ εξήγησε πώς ο εμβληματικός αρχηγός των Μαϊάμι Χιτ, Ουντόνις Χάσλεμ, τον… έφτιαξε πνευματικά στο Game 3 της σειράς με τους Μπακς.\nΟ Χάσλεμ δεν αγωνίζεται εδώ και καιρό στους Χιτ, όμως ανήκει στο ρόστερ τους και έχει ηγετική παρουσία εντός των αποδυτηρίων. Ο Έρικ Σποέλστρα γνωρίζει πως αυτός ο παίκτης μπορεί μπασκετικά να βρίσκεται στη δύση της καριέρας του, όμως έχει την ικανότητα να εμπνεύσει τους συμπαίκτες του και η ομάδ από το Μαϊάμι τον κρατάει με το μίνιμουμ συμβόλαιο.\nΜάλιστα, μετά το 3-0 απέναντι στους Μπακς ο σταρ των Χιτ, Τζίμι Μπάτλερ, υπογράμμισε πως τα λόγια του Χάσλεμ ήταν εκείνα που τον έκαναν να βγει σαν… θηρίο στο φινάλε της αναμέτρησης και να «σαρώσει» τα «ελάφια».\n«Ο Χάσλεμ ήρθε και μου είπε: “Μην μας αφήσεις να χάσουμε. Κέρδισε το παιχνίδι”. Αυτό έγινε στην τρίτη περίοδο. Μου έλεγε να χτυπάω στις αλλαγές. Έχει παίξει σε μεγάλα παιχνίδια, μην το ξεχνάτε αυτό. Μου έχει εμπιστοσύνη και αυτό σημαίνει πολλά», είπε ο Μπάτλερ.